# **VASTAVUSTABEL ÕPPEKAVALE**

# Eksamitöö: eesti keele teise keelena põhikooli lõpueksam 2023

# I Seosed õppekava üldpädevustega

1. Üldpädevustega on eksamitöö seotud eeskätt **suulise osa intervjuu küsimuste** kaudu, mis annavad õppesisu teemavaldkondade piires võimaluse väljendada üldpädevustes kirjeldatud teadmisi, oskusi ja hoiakuid.
2. Üldpädevustega on eksamitöö seotud **ülesannete alustekstides** väljendatud hoiakute ja väärtuste kaudu.
3. **Sotsiaalse pädevusega** (teha koostööd teiste inimestega erinevates situatsioonides; aktsepteerida inimeste erinevusi ning arvestada neid suhtlemisel) on otseselt seotud eksami suuline osa ja **suhtluspädevusega** kogu eksamitöö: suutlikkus ennast selgelt ja asjakohaselt väljendada, arvestades olukordi ja suhtluspartnereid, oma seisukohti esitada ja põhjendada (suuline ja kirjutamisosa); lugeda ning mõista teabe- ja tarbetekste ning ilukirjandust (lugemis- ja kuulamisosa); kirjutada eri liiki tekste, kasutades kohaseid keelevahendeid ja sobivat stiili (kirjutamisosa); väärtustada õigekeelsust ning väljendusrikast keelt (suuline ja kirjutamisosa).

II Eksamitöö ja läbivad teemad

|  |  |  |  |  |  |  |
| --- | --- | --- | --- | --- | --- | --- |
| **Õppekava teemad** | |  | | | | |
| **Läbiv teema** | **Seos III kooliastme õppesisu all toodud teemavaldkondadega** | **Kirjuta-mine** | **Kuula-mine** | **Luge-mine** | **Struk-**  **tuur** | **Rää-kimine** |
| 1) elukestev õpe ja karjääri planeerimine | Õppimine ja töö | X | X | X |  | X |
| 2) keskkond ja jätkusuutlik areng | Kodukoht Eesti. Riigid ja nende kultuur. |  | X |  |  | X |
| 3) kodaniku-algatus ja ettevõtlikkus | Eesti ja maailm. Haridus. Inimene ja ühiskond. | X | X | X |  | X |
| 4) kultuuriline identiteet | Kodukoht Eesti. Riigid ja nende kultuur. | X |  |  | X | X |
| 5) teabe-keskkond | Igapäevaelu. Õppimine ja töö. Riigid ja nende kultuur. Vaba aeg. | X | X |  | X | X |
| 6) tehnoloogia ja innovatsioon | Igapäevaelu. Õppimine ja töö. Riigid ja nende kultuur. Vaba aeg. | X | X | X | X | X |
| 7) tervis ja ohutus | Mina ja teised. Kodu ja lähiümbrus. Kodukoht Eesti. Igapäevaelu. Õppimine ja töö. |  | X |  | X | X |
| 8) väärtused ja kõlblus | Mina ja teised. Kodu ja lähiümbrus. Kodukoht Eesti. Igapäevaelu, õppimine ja töö. Riigid ja nende kultuur. Vaba aeg. | X | X | X | X | X |

# III Õppeaine õppe- ja kasvatuseesmärgid

Eesti keele teise keelena põhikooli lõpueksam mõõdab põhikooli B1-keeleoskustaseme õpetusega taotletava õppe-eesmärgi täitmist: omandab keeleoskuse tasemel, mis võimaldab iseseisvalt toimida eestikeelses keskkonnas ning jätkata õpinguid eesti keeles. Õppe-eesmärgi täitnud õpilase keeleoskustase on Euroopa Nõukogu keeleoskustasemete skaalal B1.

# IV Kooliastme õpitulemused osaoskustes

Põhikooli riikliku õppekava järgi on lõpetaja hea õpitulemus eesti keeles teise keelena Euroopa Nõukogu keeleoskustasemete skaalal B1.2 ja väga hea õpitulemus B2.1.

|  |  |  |  |
| --- | --- | --- | --- |
| **Osaoskus/eksamiosa** | **Ülesande nr** | **Ülesandega mõõdetav oskus** | **Teemavaldkond/-valdkonnad** |
| Kirjutamine  Põhikoolilõpetaja oskab kirjeldada kogemusi, sündmusi, unistusi ja eesmärke ning lühidalt põhjendada ja selgitada oma seisukohti ja plaane. | Ül nr 1 | Valdab üldist kirjalikku suhtlust, oskab edastada teavet, sõnumit (teade vms). | Mina ja teised. Igapäevaelu. Vaba aeg. |
| Ül nr 2 | Oskab kirjutada lühikesi jutustavat laadi tekste, milles väljendab oma tundeid, mõtteid ja arvamusi (nt isiklik kiri sõbrale vms). | Mina ja teised. Igapäevaelu. Vaba aeg. |
| Kuulamine  Põhikoolilõpetaja mõistab endale tuttaval teemal kõike olulist. Mõistab otsesõnalist faktiteavet igapäevaelu teemadel. Tabab nii peamist mõtet kui spetsiifilisi üksikasju. | Ül nr 1 | Mõistab lihtsamat infot, nt igapäevaste toodete-teenustega seotud juhendeid ja juhiseid.  Mõistab raadiouudiste ja lihtsamate salvestiste põhisisu. | Mina ja teised. Kodu ja lähiümbrus. Igapäevaelu. Õppimine ja töö. Vaba aeg. |
| Ül nr 2 | Mõistab olulisemat selgest kirjakeelsest jutust ja lühikestest intervjuudest tuttavatel teemadel. | Eesti. Õppimine ja töö. Vaba aeg. |
| Ül nr 3 | Suudab jälgida pikemat esinemist, kui teema on tuttav. Mõistab peamist mõtet. | Igapäevaelu. Õppimine ja töö. |
| Ül nr 4 | Mõistab olulisemat selgest kirjakeelsest jutust ja lühikestest lugudest tuttavatel teemadel | Igapäevaelu. Õppimine ja töö. Eesti. |
| Lugemine  Põhikoolilõpetaja mõistab endale tuttaval teemal kõike olulist. Loeb otsesõnalisi faktipõhiseid tekste rahuldava arusaamisega, kui teema kuulub tema huvivaldkonda. | Ül nr 1 | Saab aru teksti detailidest ja peamisest mõttest, leiab olulise info, valdab üldist lugemisoskust. | Mina ja teised. Igapäevaelu. Õppimine ja töö. |
| Ül nr 2 | Mõistab tekstisiseseid seosed, tunneb tasemekohast sõnavara. | Igapäevaelu. |
| Ül nr 3 | Mõistab teksti ülesehitust ja tekstisiseseid seoseid. Suudab jälgida sündmuste arengut ja selle tervikuks järjestada. | Mina ja teised. Igapäevaelu. Õppimine ja töö. Vaba aeg. |
| Struktuur  Põhikoolilõpetaja valdab tasemekohast grammatikat, mis on üks osa kommunikatiivsest keeleoskusest. | Ül nr 1 | Valdab tasemekohast sõnavara, teeb vahet grammatilistel vormidel, valdab tekstisiseseid seoseid. | Tervis. |
| Ül nr 2 | Valdab tasemekohast grammatikat, õigekirja, oskab moodustada grammatilisi vorme. | Igapäevaelu. |
| Rääkimine  Põhikoolilõpetaja tuleb toime igapäevastes suhtlusolukordades, tuginedes õpitava keele maa kultuuritavadele. Oskab kirjeldada kogemusi, sündmusi, unistusi ja eesmärke ning lühidalt põhjendada ja selgitada oma seisukohti ja plaane. | Ül nr 1 | On omandanud üldise rääkimisoskuse. Oskab jutustada, kirjeldada sündmusi, pilte, vahendada kogetut, põhjendada ja selgitada arvamusi, kirjeldada oma tundeid, muljeid jne. | Mina ja teised. Kodu ja lähiümbrus. Eesti. Kodukoht Eesti. Riigid ja nende kultuur. Igapäevaelu. Õppimine ja töö. Vaba aeg.  Tervis. Keskkonna säästmine. |
| Ül nr 2 | Valdab üldist rääkimisoskust, on aktiivne suhtleja, valdab vooruvahetust, infovahetust, oskab teha ettepanekuid. |